Publication: Magyar Közlöny
Issue: MK-2000-64 (Year: 2000, Number: 64)
Era: 1990-2004
Section: a vámigazgatásról szóló 1995. évi C. törvény (a továbbiakban: Vtv.) végrehajtására kiadott 45/1996. (III. 25.) Korm.
Paragraph Index: 422

2. rovat: FELADÓ/EXPORT ŐR Feladóként/exportőrként azt kell feltüntetni, aki az árut/vámárut külföldre szállítja vagy szállíttatja. Aki csupán megbízottként, képviselőként vesz részt az eljárásban nem lehet feladó/exportőr. A rovatba a feladó/exportőr azonosítható megnevezését és pontos címét, az Nr. jel után az adóigazgatási számát kell beírni. Adóigazgatási szám hiányában a személyi azonosítót (személyi igazolvány szám), ha az sem áll rendelkezésre, akkor az útlevélszámot és mellé a „VÁM” szót kell bejegyezni.

Source: https://magyarkozlony.hu/hivatalos-lapok/63fc842b81df101a2a338fddff88fdaffd339d58/dokumentumok/71864f464d306a3d655dbff967cb35b6aa48fcd0/letoltes